b'\n_START_ARTICLE_\n2. svibnja u Domovinskom ratu\n_START_PARAGRAPH_\nDomovinski rat po nadnevcima: 2. svibnja u Domovinskom ratu._NEWLINE_1991._NEWLINE__NEWLINE_- U srpskom teroristi\xc4\x8dkom napadu na autobus hrvatskog MUP-a u Borovu Selu, ubijeno 15 policajaca._NEWLINE__NEWLINE_- U Pola\xc4\x8di kod Zadra napadnuta policijska patrola, tom prilikom iz snajpera smrtno ranjen policajac Franko Lisica._NEWLINE_1992._NEWLINE__NEWLINE_- Pregovori o BiH, koji su pod pokroviteljstvom EZ-a vo\xc4\x91eni u Lisabonu, obustavljeni nakon \xc5\xa1to Srbi nisu povukli svoje topni\xc5\xa1tvo oko Sarajeva._NEWLINE__NEWLINE_- Napad na Vinkovce iz svih oru\xc5\xbeja, devet ranjenih u Osijeku, napadi na Novu Gradi\xc5\xa1ku, Slavonski Brod i \xc5\xbdupanju s bosanske strane._NEWLINE__NEWLINE_- Srpska vojska izazvala novi incident kod Dubrovnika kada su pogodili gliser s \xc4\x8dasnicima UN na ulazu u uvalu Zaton, na sre\xc4\x87u nitko nije ranjen._NEWLINE__NEWLINE_- Po povratku iz Lisabona predsjednika Predsjedni\xc5\xa1tva BiH Aliju Izetbegovi\xc4\x87a i njegovu k\xc4\x87i zarobila tzv. Jugoslavenska armija i pod prijetnjom oru\xc5\xbeja odvela u vojarnu Lukavica blizu Sarajeva._NEWLINE__NEWLINE_- U \xc4\x8citluku ubijen belgijski promatra\xc4\x8d EZ._NEWLINE__NEWLINE_- U Hrvatskoj 222 665 izbjeglica iz BiH._NEWLINE__NEWLINE_- Velika pobjeda hrvatske PZO nad zrakoplovstvom velikosrpske JNA koja je poku\xc5\xa1avala sru\xc5\xa1iti most izme\xc4\x91u Slavonskog i Bosanskog Broda: sru\xc5\xa1ili 6 zrakoplova MIG-21 i o\xc5\xa1tetili 1 MIG-29. Dokumentirano u filmu Most._NEWLINE_1993._NEWLINE__NEWLINE_- Vo\xc4\x91a bosanskih Srba Radovan Karad\xc5\xbei\xc4\x87 u Ateni potpisao Vance-Owenov plan o BiH pod uvjetom da ga prihvati "parlament republike srpske", \xc4\x8dime ga je u stvari odbio._NEWLINE_1994._NEWLINE__NEWLINE_- Predsjednik Republike Hrvatske dr. Franjo Tu\xc4\x91man odgovorio na pismo Alije Izetbegovi\xc4\x87a, u kojem isti\xc4\x8de kako je od interesa za obje zemlje da se sporazum iz Washingtona \xc5\xa1to prije o\xc5\xbeivotvori._NEWLINE__NEWLINE_- U Chicagu utemeljen Savez Hrvata BiH radi okupljanja Hrvata iz te republike koji \xc5\xbeive na sjeveroameri\xc4\x8dkom kontinentu a koji se zala\xc5\xbee za cjelovitost BiH._NEWLINE__NEWLINE_- Izetbegovi\xc4\x87 posjetio slobodno br\xc4\x8dansko podru\xc4\x8dje, te istakao kako ovdje dobro organiziran su\xc5\xbeivot Muslimana i Hrvata mora biti model \xc4\x8ditavoj mladoj dr\xc5\xbeavi BiH._NEWLINE__NEWLINE_- Nedaleko od Tuzle "plave kacige" uzvratile na napad i ubile 9 srpskih vojnika, dok su kod Sarajeva protiv srpskih snaga morali intervenirati i NATO-vi zrakoplovi._NEWLINE__NEWLINE_- Premijer BiH Haris Silajd\xc5\xbei\xc4\x87 kritizirao ulogu UN na prostoru biv\xc5\xa1e Jugoslavije ocijeniv\xc5\xa1i da bi UN trebali oti\xc4\x87i ako nisu spremni braniti vlastitu Povelju i vlastite rezolucije._NEWLINE_1995._NEWLINE__NEWLINE_- Hrvatske redarstvene snage u\xc5\xa1le u Oku\xc4\x8dane. Bila je to zavr\xc5\xa1nica dvodnevnih \xc5\xbeestokih borbi i akcija redarstvenih snaga Republike Hrvatske, koje su dobile zadatak da uspostave siguran promet auto-cestom Zagreb-Lipovac kroz privremeno zaposjednuto podru\xc4\x8dje._NEWLINE__NEWLINE_- Srpski odmetnici poduzeli bezumni \xc4\x8din odmazde nad civilima, \xc5\xa1est kasetnih projektila palo na sredi\xc5\xa1te Zagreba, poginulo pet osoba, a 121 ozlje\xc4\x91ena, od kojih je desetero u \xc5\xbeivotnoj opasnosti. Posve je sigurno kako je zapovijed za napad dao Milan Marti\xc4\x87, a na razini vojne proslijede izvr\xc5\xa1ili generali Milan \xc4\x8celeketi\xc4\x87, zapovjednik sto\xc5\xbeera tzv. "vojske rsk" i Du\xc5\xa1an Lon\xc4\x8dar, na\xc4\x8delnik tog sto\xc5\xbeera._NEWLINE_1996._NEWLINE__NEWLINE_- Izaslanstvo Sabora RH, koje je predvodio potpredsjednik Zastupni\xc4\x8dkog doma Sabora Vladimir \xc5\xa0eks, razgovaralo u Sarajevu s najvi\xc5\xa1im du\xc5\xbenosnicima Federacije BiH o provedbi Daytonskih sporazuma._NEWLINE__NEWLINE_- Tajne isporuke iranskog oru\xc5\xbeja BiH 1994., pred kojima su SAD zatvorile o\xc4\x8di, omogu\xc4\x87ile Daytonski sporazum, ocijenio ameri\xc4\x8dki ministar obrane William Perry.'